**NAČRT DELA ZA 5. RAZRED / 12. teden (1. 2. – 5. 2. 2021)**

*Drage učenke, dragi učenci!*

*Spet je tu nov delovni teden, ki ga bomo opravili na daljavo. Zdaj smo že dobro organizirani in ne bo težav. Paziti moramo na svoje zdravje in zdravje naših najbližjih. Tako bomo pripomogli k temu, da se spet družimo v živo. Pri delu vam želimo veliko dobre volje, ustvarjalnosti in uspeha.*

*Pozdravljamo vas vaše učiteljice Angelika, Vanja, Maja in Petra*

Tu je načrt dela:

**SLJ in LUM**

1. Bliža se 8. februar, Prešernov dan - **kulturni praznik**:

<https://www.youtube.com/watch?v=3bq863vTwlo>

Oglej si tudi spodnjo povezavo. Če bo možno, lahko tudi obiščeš katerega od muzejev in tako obeležiš ta dan. Lahko pa se posvetiš branju knjig, poiščeš lep verz v pesmi, dobro zgodbo, ki se te dotakne…

<https://www.youtube.com/watch?v=EivGZpWs5Hg>

1. Mogoče iščeš predloge za dobro knjigo? **Čas je za 2. domače branje.** (Po navodilih učiteljice.)
2. Pripravi **BERILO.**
* Imaš rad kruh? Katerega imaš najraje, kakšen okus ima?

Včasih so si kruh ljudje pekli sami, lahko pa so ga kupili pri peku. Kako je pri vas doma?

* V starih časih – srednji vek – so peke pogosto obtožili, da goljufajo. S tem je bilo takole: kruh je nekdaj vedno stal enako – rogljič toliko, hlebec toliko. Če pa se je podražila moka, se ni podražil hlebec, ampak so ga spekli iz manj moke. Tako se je včasih zgodilo, da je bil tudi lažji, kot bi moral biti. Če so to kupci opazili… O tem piše Niko Grafenauer v svoji pesmi PEKI.
* **Preberi pesem Peki** (Berilo, stran 98). Preberi besedilo na zeleni podlagi (stran 99).
* V **zvezek** napiši naslov Peki in odgovori na vprašanja. Reši tudi zadnje navodilo ob piki na zeleni podlagi - napiši pesem ali spis o kakšni znamenitosti domačega kraja. Pozor – ne bodi zgodovinar, ampak pesnik ali pisatelj in uporabi domišljijo. To nam boš prebral.
* Če te o kruhu zanima več, lahko prelistaš knjigo Dušice Kunaver: Dober dan, kruh.

**LUM** bo tokrat povezana s slovenščino.

Izberi eno od Prešernovih pesmi. Verjetno imate katero od knjig z njegovimi poezijami doma. Če nimate, nič hudega. Lahko jo vzameš v knjižnici, poiščeš na spletu ali vzameš DZ za družbo (stran 89), kjer imaš zgoraj ob robu zapisano kitico Prešernove Zdravljice. Tudi v posnetku prve povezave za slovenščino (kulturni praznik) jo najdeš.

Potrebuješ še list iz risalnega bloka, flomastre in navaden svinčnik.

List postavi pokonci in z navadnim svinčnikom prepiši kitico ali vsaj lep verz ali dva. Uporabi pisane črke, ki naj bodo res lepo napisane. Velike naj bodo vsaj 1cm in pol. Velike začetnice lahko lepo zaobliš, poudariš… Nato prevleci črke s črnim flomastrom. Pazi, da ne spacaš.

Ob robu pa boš s flomastri pesem okrasil **s slovenskim ornamentom**. (Lahko sta to levi in spodnji rob, lahko narediš okras spodaj ali zgoraj, lahko tudi okoli kitice.) Oglej si nekaj predlogov:

<https://siol.net/trendi/kultura/slovenski-ornament-lepota-po-nase-502683>

Izdelek bo zelo lep. Presenečen boš!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MAT**

1. Za ogrevanje greš lahko na Zabavno matematiko v spletni učilnici.

Si se ogrel?

1. **Preveri svoje znanje**
* Reši: DZ, stran 100/ 6. in 7. naloga in stran 101/ 8. naloga. Natančno preveri rešitve.
* Nato **v zvezek** napiši VAJA in prepiši besedilne naloge ter jih reši.
1. Kolesar je prevozil 107 km, avto pa v istem času štirikrat več. Koliko kilometrov je prevozil avto?
2. V avtobusu je 54 sedežev. Koliko otrok se je peljalo s 13 avtobusi? V vsakem avtobusu je bilo 12 sedežev praznih.
3. Koliko ur je v enem letu?
4. V sadovnjaku so pridelali 305 zabojev jabolk. V vsakem zaboju je 25 kg jabolk. Koliko kg jabolk so pridelali?
5. Zadruga ima 1200 vreč po 50 kg krompirja. Koliko ton krompirja je to?
6. Učenci so morali izračunati zmnožek števil 73 in 48. Meta je dobila rezultat 3504, Andraž pa 3556. Kdo je izračunal prav?

Kako ti je šlo?

1. Zdaj pa se boš poigral z res velikimi števili. Na vrsti je **27. poglavje (Števila** **nad milijonom/Velika mesta)**

**Reši 1. in 2. nalogo v DZ, stran 1**53. Pozor: pri 2. vaji ne zapisuj z besedo, ampak le z desetiškimi enotami. Preberi »Učenost je modrost«.

Nato v **karo zvezek** napiši naslov Števila nad milijonom in spodnjo razpredelnico **natančno** prepiši v zvezek.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NIT**

**Zračni tlak**

Že prejšnji teden si spoznal lastnosti zraka. Izvedel si, da zrak s svojo težo pritiska na vse, česar se dotika. To imenujemo ZRAČNI TLAK.

1. Kako pritiska zrak?

 Naredi zanimivo vajo, ki je v DZ na strani 45 (»Dejavnost«). Če boš imel težave z odgovori, si pomagaj z besedilom na zeleni podlagi spodaj.

1. Kaj se zgodi, ko prostora za pretakanje ni? (DZ, stran 46)

Če imaš doma injekcijsko brizgo, lahko poskusiš. Sicer le preberi besedilo na zeleni podlagi.

1. Kako deluje tlačilka? (DZ, stran 47)

Preberi. Verjetno si že tudi kdaj poskusil.

1. Kako napolnimo žogo z zrakom? (DZ, stran 47)

Preberi. Verjetno si to že poskusil.

Oglej si risbo v 5. vaji na strani 47 in nato reši nalogo »Na kratko« na strani 48.

Mogoče veš, s čim merimo zračni tlak? O tem več naslednjič.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DRU**

**Srednji vek**

Še vedno ostajamo v srednjem veku. Spoznali bomo, kaj se je zgodilo po propadu Karantanije.

Preberi v DZ na strani 112 spodaj in na strani 113 in si oglej fotografije. Spoznal boš, kakšno je bilo življenje na podeželju, na gradovih in kakšno v srednjeveških mestih. Nekaj si izvedel tudi iz pesmi Peki.

 Nato reši 8. vajo na strani 115. V zvezek prepiši okvirček »Izvedel/-a sem«.

Primerjaj to življenje z rimskimi časi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GOS**

**Rastlinska vlakna**

**Bombaž**

Vlaknom, ki jih pridobivamo iz rastlin, pravimo rastlinska vlakna. V svoji omari poišči oblačila, ki so narejena iz bombaža. Na etiketi bo verjetni tuja oznaka – cotton.

Ali veš, kje zraste bombažno vlakno?

Preberi si **v učbeniku na strani 43**. Nato **v zvezek** napiši večji naslov RASTLINSKA VLAKNA in manjši naslov Bombaž. Nariši vejico bombaževca.

Ob katerih priložnostih oblečeš bombažna oblačila?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne pozabi na **glasbo**, **šport, izbirne predmete** in **tuje jezike**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priporočamo:**

- Spletna stran šole Delo na daljavo, ustvarjanje učencev/ Športne vsebine/ Učenci učencem…. Lahko sodeluješ! osrj.foto@gmail.com -Interaktivne vaje.- Izodrom.-Druge izobraževalne vsebine (TV, splet).- Branje.- [www.safe.si/novice/](http://www.safe.si/novice/) Varne poti v šolo.